кратки шеги за Истории
Винету и Поразяващата ръка се изгубили в прерията. Индианецът се затюхкал:
- Какво ще правим сега?
Другият го посъветвал:
- Я стреляй във въздуха! Може случайно да те чуе някой!
Винету изпълнил съвета. Обаче - никакъв резултат! И пак се завайкал:
- Бледолики братко, май няма никой наблизо!
Поразяващата ръка му дал акъл:
- Я стреляй пак във въздуха! Може този път да те чуе някой!
Оня направил, каквото се искало от него. И отново никаква реакция!
Индианецът се отчаял:
- Спукана ни е работата! Ще пукнем от глад и жажда!
Приятелят му казал назидателно:
- Много лесно се предаваш! Не падай така бързо духом! За да оцелее, човек трябва да е силен и упорит! Стреляй трети път във въздуха! Сигурен съм, че най-накрая ще те чуе някой!
Винету свил рамене:
- Съжалявам! Вече нямам никакви стрели!